CELEX: E2016P0021
Language: hr
Date: 2016-12-20 00:00:00
Title: Zahtjev za savjetodavno mišljenje Suda EFTA-e koji je 20. prosinca 2016. podnio Prizivni sud Kneževine Lihtenštajna (Fürstliches Obergericht) u predmetu Pascal Nobile protiv DAS Rechtsschutz-Versicherungs AG (Predmet E-21/16)

18.5.2017   
            
            
               HR
            
            
               Službeni list Europske unije
            
            
               C 155/7
            
         Zahtjev za savjetodavno mišljenje Suda EFTA-e koji je 20. prosinca 2016. podnio Prizivni sud Kneževine Lihtenštajna (Fürstliches Obergericht) u predmetu Pascal Nobile protiv DAS Rechtsschutz-Versicherungs AG
   (Predmet E-21/16)
   (2017/C 155/05)
   Dopisom Sudu od 20. prosinca 2016., zaprimljenim u pisarnicu Suda 20. prosinca 2016., Prizivni sud Kneževine Lihtenštajn (Fürstliches Obergericht) podnio je zahtjev za savjetodavno mišljenje u predmetu Pascal Nobile v DAS Rechtsschutz-Versicherungs AG o sljedećim pitanjima:
   
               1.
            
            
               Je li na temelju članka 201. stavka 1. točke (a) Direktive 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) isključeno sklapanje ugovornog sporazuma između društva za osiguranje i osigurane osobe o osiguranju troškova pravne zaštite prema kojemu se smatra da osigurana osoba, koja u trenutku u kojem ima pravo tražiti naknadu štete na temelju ugovora o osiguranju troškova pravne zaštite bez odobrenja društva za osiguranje ovlasti odvjetnika da zastupa njezine interese, time krši svoju obvezu, čime se društvo za osiguranje oslobađa obveze?
            
         
               2.
            
            
               Ako je odgovor na prvo pitanje negativan: u kojem trenutku parničnog postupka počinje istraga ili postupak iz članka 201. stavka 1. točke (a) Direktive 2009/138/EZ koji dovode do slobodnog odabira odvjetnika? Svodi li se taj trenutak isključivo na formalni početak sudskog postupka (pokretanje parnice pred sudom) ili su uključeni i prethodni koraci i ako da, koji?
            
         
               3.
            
            
               Ako se na prvo i drugo pitanje odgovori nakon 16. siječnja 2017.:
               
                           (a)
                        
                        
                           sprečava li načelo lojalnosti utvrđeno člankom 3. Sporazuma o EGP-u u svim okolnostima da nacionalni sudovi dovedu u pitanje valjanost odluka Suda EFTA-e?
                        
                     
                           (b)
                        
                        
                           Ako je odgovor na pitanje 3. (a) negativan: u kojim bi okolnostima nacionalni sudovi smjeli dovesti u pitanje valjanost odluka Suda EFTA-a, a da time ne krše načelo lojalnosti utvrđeno člankom 3. Sporazuma o EGP-u?